Polisiebeampte skiet kollega glo per ongeluk doodArgieffoto ’n Polisiebeampte aan die Oos-Rand is dood toe ’n kollega hom na bewering per ongeluk getref het toe daar op verdagtes losgebrand is. Die oorledene se naam is nog nie bekendgemaak nie. Ndikela Cola, woordvoerder van die onafhanklike polisie-ondersoekdirektoraat (Opod), het Donderdag die voorval aan Maroela Media bevestig. “Opod is bewus van die voorval en is tans besig met ’n voorlopige ondersoek,” het Cola gesê. Volgens Cola sal meer inligting later vandag bekend gemaak word.